== Økonomi ==
I tiden op til Befrielsen havde flere erhvervsfolk i modstandsbevægelsen lovet at skyde startkapital i det nye dagblad.<ref> Ole Lange og Alex Frank Larsen: Outze. Reporter - Redaktør - Revser. 2010,</ref> Uden deres tilsagn ville initiativtagerne næppe have vovet eksperimentet. Men løfterne holdt ikke. Ifølge ''[[Børge Outze]]'' overlevede ''Information'' kun, fordi der gik måneder, inden medarbejderne forstod, at den ”cigarkasse”, som de havde sat deres lid til, var tom. I mellemtiden var abonnenterne og løssalgskøberne begyndt at fylde i regnskabet. Ved udgangen af første år lå oplaget på knap 25.000 eksemplarer, heraf 9.300 abonnementer; senere steg abonnementstallet, mens løssalget faldt.<ref> Ole Lange og Alex Frank Larsen: Outze. Reporter - Redaktør - Revser. 2010</ref> <ref>[https://www.information.dk/indland/2021/05/laeserne-stroemmer-verdens-undergang-ekstrem-god-information Læserne strømmer til: »Verdens undergang er ekstrem god for Information« | Information<!-- Botgenereret titel -->]</ref><ref>I dag 9.11.2021 er Informations oplag på omkring 25.000</ref>
Historie Kommunikation Foreninger Organisationer